Na podlagi 7. člena Zakona o športu (Uradni list RS, št. 29/17) je Občinski svet Občine Ribnica na ….. redni seji, ……………. 2018, sprejel

**LETNI PROGRAM ŠPORTA**

**V OBČINI RIBNICA ZA LETO 2018**

1.

Letni program športa (v nadaljevanju: LPŠ) določa programe športa, ki se sofinancirajo iz javnih sredstev, obseg in vrsto dejavnosti, potrebnih za njegovo uresničevanje ter višino sredstev v občinskem proračunu. Cilj LPŠ je povečati število udeležencev v programih športa, izboljšati urbani športni prostor z novimi površinami in vzdrževanjem obstoječih.

2.

Sredstva v višini 30.000 € se razporedi:

- 27.000 € oz. 90 % za športne programe in

- 3.000 € oz. 10 % za športne prireditve.

|  |  |  |
| --- | --- | --- |
| **30.000** |  | LPŠ |
|  |  |  |
| **27.000** |  | **ŠPORTNI PROGRAMI** |
|  | 30 % | prostočasna športna vzgoja otrok in mladine 8.100 |
|  |  | * Programi celoletne redne vadbe 7.740 * Šolska športna tekmovanja 360 |
|  | 69 % | športna vzgoja otrok in mladine usmerjene v  kakovostni in vrhunski šport 18.630 |
|  | 1 % | kakovostni šport \* 270 |
| **3.000** |  | **ŠPORTNE PRIREDITVE** |

V programih športne vzgoje otrok in mladine, usmerjene v kakovostni in vrhunski šport se sredstva deli v razmerju 60 : 40 med kolektivne in individualne športne panoge.

\*Sredstva v programu kakovostni šport so namenjena sofinanciranju objekta izvajalcev, ki programa ne izvajajo v javnem športnem objektu v lasti Občine Ribnica.

**LPŠ PO VSEBINAH:**

**Prostočasna športna vzgoja otrok in mladine – 8.100 €**

* Programi celoletne redne vadbe, ki se izvajajo v obsegu najmanj 60 ur letno v obdobju 30 tednov, vendar ne več kot je opredeljeno v merilih. V programu se vrednoti strokovni kader in objekt. (7.740 €)
* Program šolskih športnih tekmovanj. V programu se vrednoti udeležbo na šolskih športnih tekmovanjih po programu aktiva učiteljev šole.(360 €)

**Športna vzgoja otrok in mladine usmerjene v kakovostni**

**in vrhunski šport - 18.630 €**

* Programi celoletne redne vadbe, v katere so vključeni registrirani športniki, ki tekmujejo v uradnih tekmovalnih sistemih Nacionalnih panožnih športnih zvez. Sofinancira se programe v starostnih kategorijah, kot so opredeljene v merilih v obsegu dejanskega izvajanja programa, vendar ne več kot je opredeljeno z merili. Vrednoti se objekt in strokovni kader.

**Kakovostni šport – 270 €**

V programu kakovostnega športa, v katerega so vključeni registrirani športniki, ki tekmujejo v članski kategoriji uradnih tekmovalnih sistemov nacionalnih panožnih športnih zvez. Sredstva so namenjena sofinanciranju objektov tistih izvajalcev, ki programa ne izvajajo v javnih športnih objektih Občine Ribnica.

**Športne prireditve – 3.000 €**

* V programu se vrednoti športne prireditve, ki se v celoti izvajajo v Občini Ribnica, delno pa tudi v sosednjih občinah. Glede na nivo tekmovanja so te razdeljene v tri kategorije (občinske, državne in mednarodne). Prireditev se vrednoti glede na nivo in število udeležencev v preteklem letu. V program LPŠ se uvrsti ena prireditev vsakega izvajalca.

4.

Sredstva za sofinanciranje posameznih programov športa se razdeli na podlagi javnega razpisa. Programe se vrednoti v skladu z merili in kriteriji iz Odloka o postopku in merilih za sofinanciranje letnega programa športa v občini Ribnica.

V primeru, da na posamezni program iz 2. točke ne kandidira nihče, se finančna sredstva programa razdeli izvajalcem v sorazmernih deležih glede na že izračunane vrednosti.

5.

Občina izvajalcem LPŠ pogojuje uporabo športnih objektov v odobrenem obsegu v skladu z urnikom, ki ga sestavi upravljavec objekta.

6.

Izvajalci letnega programa športa morajo vložiti zahtevke za izplačilo odobrenih sredstev najkasneje do 30. novembra 2018.

7.

LPŠ začne veljati naslednji dan po objavi na spletni strani [www.ribnica.si](http://www.ribnica.si) in oglasni deski Občine Ribnica.

Številka: 671-1/2018-1

Datum: 13. 3. 2018

Občinski svet Občine Ribnica

Jože Levstek, župan